Source: http://mikkeli.cloudnc.fi/fi-FI/Toimielimet/Rakennuslautakunta/Kokous_3182016/Korjauskehotus_ja_valitus_virkamiesten_t(2369)
Timestamp: 2019-11-21 06:39:52+00:00
Document Index: 4315190

Matched Legal Cases: ['§ 33', '§ 29', '§ 31', '§ 32', '§ 34', '§ 35', '§ 494']

Korjauskehotus ja valitus virkamiesten toimista kohteessa Riihimäenkatu 1 | Mikkeli
Kokous 31.8.2016
Korjauskehotus ja valitus virkamiesten toimista kohteessa Riihimäenkatu 1
Rakennuslautakunta, kokous 31.8.2016
§ 33 Korjauskehotus ja valitus virkamiesten toimista kohteessa Riihimäenkatu 1
MliDno-2015-2174
Juha Ruuth, hallintopäällikkö
Rakennuslautakunta toteaa, että korjauskehotusta koskeva asia naapurille aiheutuvan haitan poistamiseksi on edennyt hyvän hallintotavan mukaisesti ja naapurille aiheutuva välitön haitta on poistettu. Ongelma on pyritty ratkaisemaan niin, että asianosaisia on kaikissa vaiheissa kuultu asianmukaisesti ja kummankin osapuolen tarpeet ja mahdollisuudet on huomioitu. Kirjeessä mainittujen virkamiesten toiminnassa ei ole osoitettavissa mitään moitittavaa eikä kirje anna tältä osin aihetta toimenpiteisiin. Minkäänlaista pelottelua uhkasakolla tai sillä, että kaupunki repisi tontilla olevia rakennelmia tai mitään muutakaan uhkailua ei ole viranhaltijoiden puolelta tapahtunut. Heillä on velvollisuus kertoa asiaan liittyvät tosiseikat ja mahdolliset seuraamukset eikä tätä pidä kokea uhkailuna. Se, että yhteen kirjeeseen on vastaanottajan nimeen tullut kiireessä kirjoitusvirhe, ei ole asian käsittelyn kannalta olennaista.
Rakennuslautakunta katsoo, että Riihimäenkatu 1:n tontilla oleva rakennelma tulkitaan kokonsa ja vaikutustensa takia aidaksi, joka edellyttää toimenpidelupaa. Lupaa ei ole haettu.
Rakennuslautakunta päättää, että osoitteessa Riihimäenkatu 1 olevan tontin 491-7-41-3 omistajan Leena Ahosen tulee joko poistaa naapuritontin rajan vieressä oleva aitarakennelma tai siirtää se kauemmaksi rajasta niin, että rakennelman pystyy huoltamaan ja kasvit leikkaamaan rakennelman ja naapuritontin väliseltä alueelta tai muuttaa aitarakennelman rakennetta niin, ettei se aiheuta haittaa naapurirakennukselle estämällä kosteuden poistumista seinästä.
Mikäli aitarakennelma halutaan edelleen pitää nykyisellä paikallaan, tulee sille hakea toimenpidelupa. Naapuritontin omistajaa on kuultava asiassa, koska aitarakennelma on aivan rajan vieressä. Mikäli lupa myönnetään, ehdoksi tulee asettaa se, että aidan rakenne muutetaan sellaiseksi, ettei kasvillisuus pääse kasvamaan sen läpi ja aiheuttamaan haittaa naapurikiinteistölle.
Toimintasäännön mukaisesti toimenpidelupa-asian ratkaisee johtava rakennustarkastaja.
Merkitään, että johtava rakennustarkastaja Sari Valjakka ilmoitti olevansa esteellinen ja poistui kokouksesta tämän pykälän käsittelyn ajaksi. Ilmoitus hyväksyttiin.
Merkitään, että Eija Peura poistui kokouksesta tämän pykälän käsittelyn aikana.
Leena Ahonen, valituksessa mainitut viranhaltijat
Liite Selvitys 3.8.2016 Ahonen Leena.pdf (pdf, 229 kt)
Liite Korjauskehotuksen muutos Riihimäenkatu 1.pdf (pdf, 717 kt)
§ 29 Ilmoitusasiat
§ 31 Selvitys tarkastuslautakunnan arviointikertomukseen vuodelta 2015 rakennuslautakunnan osalta
§ 32 Talouden seuranta 7/2016, rakennuslautakunta
§ 34 Rakennustyön keskeyttäminen Valkolantie 8a
§ 35 Oikaisuvaatimus rakennuslupaan § 494/26.7.2016 As Oy Mikkelin Sinfonia tontti 491-4-18-6